Er man boligejer og går i salgstanker. Ja, så ser det helt ærligt en smule skidt ud. Huse, lejligheder, fritidshuse - priserne kender kun én vej: ned. Og billedet er det samme over hele landet. De eneste undtagelse er ejerlejligheder i Region Hovedstaden og Region Midtjylland, og enfamiliehuse i Region Nordjylland. Fra 2. kvartal 2010 til kvartalet i år er ejerlejlighederne i hovedstaden steget med 3,9 procent, mens de i Midtjylland steg med 0,9 procent, viser tal fra Danmarks Statistik. Og husene i det nordjyske steg med 2,2 procent. På landsplan er enfamiliehuse er faldet med 1,3 procent i pris. Værst er det gået ud over Region Sjælland med et fald på 4,9 procent. For lejlighedernes vedkommende, er det faldet med hele 10,2 procent i Region Syddanmark. Også sommerhusene er faldet mest i værdi Syddanmark med et fald på 8,6 procent stærkt efterfulgt af Region Sjælland. Her er sommerhusene blevet 8,1 procent billigere. Der blev dog sparket en smule gang i boligsalget i 2010 i forhold til kriseåret 2009. Samlet blev der i 2010 solgt 103.173 ejendomme - det er en stigning på 26 procent i forhold til året før. Og Region Midtjylland lægger sig i spidsen med flest solgte boliger. Fra 2009 til 2010 steg boligsalget med 31,8 procent. Den laveste stigning står hovedstaden for med 20,6 procent. Det samlede salg af ejendomme toppede i 2005. Her skiftede 158.266 skøder på ejendomme hænder.

Referat:
Boligpriserne falder igen over det meste af landet, med få undtagelser, bl.a. enfamilies huse i Nordjylland.